Mexická drogová vojna

Mexická drogová vojna je označenie pre ozbrojený konflikt, ktorý sa odohráva od roku 2006 medzi mexickou vládou a zároveň niekoľkými tamojšími drogovými kartelmi, ktoré sa snažia ovládnuť čo najviac územia a získať tak kontrolu nad vývozom drog do susedných Spojených štátov.

Vyhlásenie vojny 
Vojnu proti drogovým kartelom v Mexiku vyhlásil prezident Felipe Calderón krátko po svojom nástupe do úradu v roku 2006. Do boja nasadil až 50 000 mexických vojakov.

Drogové kartely 
V Mexiku pôsobí súčasne minimálne 7 drogových kartelov, z ktorých najväčší je kartel Sinaloa, ktorý pôsobí v 47 štátoch a zároveň je najväčším drogovým kartelom v Južnej Amerike. Ešte pred rokom 2002 bol však najsilnejší kartel Golfo, ktorého význam sa od smrti jeho zakladateľa Ramona Arellano Felixa zmenšuje. O územie súčasne bojujú aj kartely Los Zetas, ktoré predtým spolu spolupracovali. Okrem iného spolu bojujú aj Sinaloa s kartelom Juaréz, ktorý sa špecializuje na prepravu drog medzi Ciudad Juárez, najväčším mestom v štáte Chihuahua a El Pasom v susednom Texase. Existuje však aj niekoľko menších zoskupení. Niektoré kartely občas tvoria koalíciu a stoja tak v boji proti ostatným.

Zoznam kartelov

Korupcia vo vláde 

Jedným z problémov v boji proti drogovým kartelom je korupcia vo vláde od najvyšších pozícií až po najnižšie. Často je vnímaná aj korupcia policajtov, vojakov či sudcov, z ktorých väčšina ponuku peňazí príjme.

Obete 
V roku 2010 stúpol počet obetí drogovej vojny k viac ako 15 000, z ktorých väčšina prišla o život počas popravy či krvavých prestreliek. Boli medzi nimi členovia kartelov, policajti, sudcovia, politici vrátane ich žien a detí či novinári . Okrem toho je mnoho ľudí stále nezvestných.

Zatknutie bossov 

 Dňa 27. septembra 2012 zatkla mexická polícia Ivana Velásqueza Caballera, ktorý bol jedným z najhľadanejších bossov v Mexiku. Prezývaný "El Taliban" bol vodcom kartelu Los Zetas.
 Dňa 12. septembra 2012 zatkla mexická polícia Jorgeho Costilla, vodcu Golfského kartelu.
 Dňa 3. septembra 2012 zatkli príslušníci mexického vojenského námorníctva Gulfa Maria Cardenas Guillena prezývaného "El Gordo", vodcu Golfského kartelu.
 Dňa 1. augusta 2012 obvinila mexická polícia troch mexických generálov a jedného podplukovníka z členstva v drogovom karteli Beltrán-Leyva.
 Dňa 15. júla 2012 zatkla mexická polícia bossa Gregoria Salasa prezývaného "cár pirátstva," ktorý bol na čele Los Zetas.
 Dňa 13. decembra 2011 zatkla mexická polícia Raúla Fernándeza prezývaného "El Lucky,", vodcu kartelu Los Zetas.
 Dňa 1. októbra 2011 zatkla mexická polícia vysokého predstaviteľa José Antonia Acosta Hernándeza prezývaného "El Diego," ktorý bol členom kartelu Juaréz. Priznal sa k zodpovednosti za 1500 vrážd. Bola na neho vypísaná odmena 1,3 miliónov USD.
 Dňa 9. augusta 2011 zatkla kolumbijská polícia Dolly Cifuentesovú prezývanú "La Meno," významnú predstaviteľku kartelu Sinaloa.
 Dňa 5. júla 2011 zatkla mexická polícia Jesúsa Aguilara prezývaného "mámiť," ktorý je jedným zo zakladateľov kartelu Los Zetas.
 Dňa 21. júna 2011 zatkla mexická polícia José de Jesúsa Méndeza Vargasa prezývaného "The Monkey," bossa kartelu La Familia Michoacán zodpovedného za prepravu a predaj marihuany, kokaínu a pervitínu.

Referencie

Externé odkazy 
 Mapa násilia počas vojny

Zdroj 

Organizovaná kriminalita
Vojny 21. storočia